पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. एमबी अस्पताल में रेडियोग्राफरों और ठेका कर्मचारियों का विरोध प्रदर्शन बुधवार को भी जारी रहा। राजस्थान रेडियोग्राफर्स एसोसिएशन के बैनर तले प्रदेश व्यापी हड़ताल पर एमबी अस्पताल के रेडियोग्राफरों ने काम का बहिष्कार किया।
इस दौरान रेडियोग्राफर्स ने अस्पताल परिसर में नारेबाजी करते हुए रैली निकाली। जिसका नेतृत्व संघ के ओम शर्मा व ललित अग्रवाल ने किया।
इधर, ठेका कर्मचारियों ने भी दसवें दिन टोकन हड़ताल जारी रखी। ठेका श्रमिक संयुक्त संघर्ष समिति के बैनर तले हड़ताल पर उतरे ठेका श्रमिकों ने बुधवार से क्रमिक अनशन शुरु किया।
अनशन के तहत बुधवार को चंपा बाई, यशोदा, भंवरी देवी, तुलसी बाई ने अनशन रखा। धरना स्थल पर हुई सभा में समिति के संयोजक दिनेश गुस्सर ने कहा कि राज्य सरकार द्वारा मांगें नहीं माने जाने पर आंदोलन को उग्र किया जाएगा।
इसमें ठेका श्रमिक बेमियादी हड़ताल पर चले जाएंगे। गौरतलब है कि ठेका श्रमिक काफी लंबे समय से ठेका प्रथा खत्म कर संविदा पर रखे जाने की मांग कर रहें हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn